Gabriel Barbosa

**Gabriel Barbosa Almeida** (* 30. august 1996, São Paulo, Brazília), známy aj ako **Gabigol**, je brazílsky profesionálny futbalista hrajúci na pozícii útočník. Je reprezentantom Brazíliskeho národného mužstva a momentálne pôsobí v brazílskom klube CR Flamengo.

## Klubová kariéra

### Santos
26. mája 2013 Gabriel debutoval v lige vo veku iba 16 rokov remízou 0:0 proti Flamengu. Svoj prvý profesionálny gól strelil 22. augusta pri víťazstve 1:0 nad Gremiom v Copa de Brasil.

### Inter Miláno
27. augusta 2016 Gabriel podpísal s Interom Miláno päťročnú zmluvu v hodnote údajne 29,5 milióna eur. Svoj prvý gól za Inter strelil 19. februára po tom, čo nastúpil ako náhradník pri víťazstve 1:0 vonku proti Bologni.

### Hosťovanie v SL Benfica
Dňa 31. augusta 2017 sa Gabriel pripojil k portugalskému klubu Benfica na základe celoročnej zmluvy o hosťovaní. Debutoval 12. septembra v zápase Ligy majstrov UEFA proti CSKA Moskva. Gabriel debutoval v Primeira Lige 16. septembra 2017 pri prehre 2:1 na ihrisku Boavista. Klub opustil v januári, odohral iba 165 minút a strelil jediný gól.

### Návrat do Santosu (hosťovanie)
Dňa 25. januára 2018 Gabriel smeroval na ročné hosťovanie do svojho rodného klubu Santos. Svoj návrat absolvoval 11. februára a strelil gól pri remíze 2:2 vonku proti Ferroviária.
náhľad|vľavo|Gabriel Barbosa vo Flamengu
### Hosťovanie vo Flamengu
Dňa 11. januára 2019 Flamengo oficiálne oznámilo dohodu s Interom Miláno o podpise Gabriela na hosťovanie do konca roka. Gabriel debutoval za Flamengo 23. januára 2019 v Campeonato Carioca pri remíze 1:1 s Resende FC. Svoj prvý gól za Flamengo strelil 24. februára 2019 pri výhre 4:1 proti Americano FC. Dňa 23. novembra 2019 strelil Gabriel dva góly vo finále Copa Libertadores 2019, pri výhre 2:1 nad River Plate, v zápase bol tiež vylúčený a stal sa najlepším strelcom súťaže s deviatimi gólmi.

### Flamengo
Dňa 27. januára 2020 Flamengo oznámilo, že sa s Interom dohodli na trvalom prestupe a Gabriel podpísal s klubom zmluvu do decembra 2024 s dohodou v hodnote 18,5 milióna eur.

## Reprezentačná kariéra
5. mája 2016 bol nominovaný na Copa América 2016. 29. mája debutoval v reprezentácii v priateľskom zápase nad Panamou.

V júni 2021 bol nominovaný na Copa América 2021. Na turnaji strelil gól v skupine v zápase proti Venezuele 3:0. Nastúpil aj ako náhradník vo finále proti Argentíne.

## Štatistiky

### Klubové
*K 19. marcu 2023*

**Poznámky**

: **<sup>1</sup>** Campeonato Paulista
: **<sup>2</sup>** Liga majstrov UEFA
: **<sup>3</sup>** Taça da Liga
: **<sup>4</sup>** Copa Libertadores
: **<sup>5</sup>** Campeonato Carioca
: **<sup>6</sup>** Majstrovstvá klubov FIFA
: **<sup>7</sup>** Supercopa de Brasil
: **<sup>8</sup>** Recopa Sudamericana

### Medzinárodné
náhľad|Gabriel Barbosa v reprezentácii Brazílie
*K 19. marcu 2023*

## Úspechy
**Santos**

* Campeonato Paulista: 2015, 2016

**Flamengo**

* Campeonato Carioca: 2019, 2020, 2021
* Copa de Brasil: 2022
* Campeonato Brasileiro Série A: 2019, 2020
* Supercopa de Brasil: 2020, 2021
* Copa Libertadores: 2019, 2022
* Recopa Sudamericana: 2020

**Brazília U23**

* Olympijské zlato: LOH 2016

## Referencie

## Externé odkazy
* Gabriel Barbosa – transfermarkt.com

## Zdroj

Kategória:Brazílski futbalisti
Kategória:Futbaloví útočníci
Kategória:Hráči Santos Futebol Clube
Kategória:Hráči FC Internazionale Miláno
Kategória:Hráči SL Benfica Lisabon
Kategória:Hráči Clube de Regatas do Flamengo
Kategória:Hráči Serie A
Kategória:Futbalisti na Letných olympijských hrách 2016
Kategória:Brazílski olympijskí víťazi
Kategória:Osobnosti zo São Paulo